**סיכום גלובליזציה**

**גלובליזציה** או **כפר גלובלי**: קשרים וירטואליים ופיזים, ללא התחשבות בגבולות. מעבר בין מדינות של מוצרים, הוֹן, אנשים וידע.

**גורמים לגלובליזציה**: **תמה המלחמה הקרה** בין הגוש הקומוניסטי בהנהגת בריה"מ וסין לבין הגוש המערבי בהנהגת ארה"ב. הגבולות נפתחו + התחזקות **הגישה הליברלית הקפיטליסטית** (צמצום התערבות הממשל לטובת יוזמה פרטית ותחרות חופשית, צמצום סובסידיה שזה אומר סיוע ממשלתי ליצרן המקומי, הפרטה שזה אומר מכירת חברה ממשלתית ליזם פרטי, ביטול הגבלות על ייבוא מחו"ל, צמצום המכסים שזה אומר המסים על ייבוא, צמצום הזכויות החברתיות\סוציאליות כמו דמי אבטלה ושכר מינימום), והקמת ארגונים בינ"ל כמו ארגון הסחר העולמי והאיחוד האירופאי לטובת שת"פ כלכלי עולמי שיביא לצמיחה כלכלית ויגן על השלום עולמי + שיפור ה**תחבורה** + **אינטרנט**

**ביטויים לגלובליזציה**: הסכמי שמים פתוחים שמעודדים תיירות, הגירה בין מדינות, סחר בין-לאומי, מיקור חוץ (חברה מערבית שמעבירה חלק מהייצור לחברה זרה בעולם השלישי שיש לה כוח עבודה זול), תרבויות נהיות דומות זו לזו כמו ערי עולם גלובליות ו**אמריקניזציה** (מקדונלדס, קוקה-קולה, קניונים, שפה אנגלית, סרטים מהוליווד), רשתות חברתיות, החלשות המדינה לטובת ארגונים בינ"ל (כמו האו"ם והאיחוד האירופאי), התחזקות ה**תאגידים הבינ"ל** (חברות ענק שיש להן חברות-בת ומפעלים בכל העולם).

**איחוד אירופאי**: סחר חופשי ללא מכסים, הגירה חופשית בין המדינות ומטבע משותף.

טענות של חלק מתושבי האיחוד נגד האיחוד: חשש לבריחת מוחות ממזרח אירופה למערב, חשש מהגירה של זרים שתפגע בתרבות המקומית (שנאת זרים), כעס של מערב אירופה שהם צריכים לסייע למדינות הנחשלות של מזרח אירופה. לכן בריטניה פרשה מהאיחוד

**יתרונות בגלובליזציה**: הפצת ערכי החירות והשיוויון לכל העולם + הגלובליזציה פיתחה מדינות עניות + שמירה על השלום העולמי + יבוא זול (בזכות ביטול הגבלות על מסחר וצמצום המכס)

**חסרונות בגלובליזציה**: אי יציבות פוליטית בשל הגעת מהגרים זרים + ניאו-קולוניאליזם (המערב מנצל את העולם השלישי) + תרבויות מקומיות נמחקות בשל האמריקניזציה (מנגד, יש הטוענים שנוצרת תרבות ששמה עולמקומי כלומר שכל עם משלב בין התרבות המקומית שלו לבין התרבות האמריקאית) + התחזקות תאגידים בינ"ל קפיטליסטים שלא נבחרים ע"י העם וצוברים כוח עצום ופוגעים בתנאי העובדים + העלייה ברמת החיים מגבירה זיהום של אוויר, מים ואדמה + חשש לכדור-שלג (משבר כלכלי במדינה אחת יכול להביא למשבר בעוד מדינה כי הן תלויות זו בזו) + אבטלה קשה בקרב מבוגרים במדינות המערב כי המפעלים של התעשייה הקלה והכבדה נסגרו ועברו לעולם השלישי + התיירות הגלובלית הפיצה את מגפת הקורונה.

**יתרון יחסי**: לכל מקום יש יתרון לפחות בתחום אחד (למשל, לסין יש יתרון בהעסקת עובדים זולים ובמכירת מוצרים פשוטים, לנסיכויות הנפט יש יתרון בנפט כו')

יש מקום שיתמחה רק ביתרון היחסי ואותו הוא ימכור... הבעיה: הם תלוים במוצר אחד (כמו לשים את "כל הביצים בסל אחד") והרי מחיר המוצר יכול לרדת או הייצור יכול להיפגע (למשל, גידול חקלאי שנפגע בבצורת)... לכן עדיף לגוון את הייצור ולא להסתפק בייצור רק של דבר אחד

**גלובליזציה במזה"ת**:

* מצד אחד, המזה"ת הוא חלק מהכלכלה הגלובלית כי: ייצוא נפט מהמפרץ הפרסי +תכונת הגשר (המזה"ת הוא גשר בין אפריקה, אסיה ואירופה ועוברות בו סחורות רבות כמו בתעלת סואץ) + הקמת מפעלים זרים באזור כדי לנצל כוח עבודה ערבי זול.
* מצד שני, למזה"ת קשה להשתלב בגלובליזציה כי: השכלה נמוכה והמסורת והדת חזקים (חלק ממנהיגי האיסלם מכנים את תרבות המערב כ"תרבות מקדונלדס" כדי לומר שלמערב אין ערכים) + תשתיות לא מודרניות + אי יציבות פוליטית (כמו פיגועים של דעאש, מלחמת אזרחים בסוריה ומרידות נגד השליטים בתקופה בשם "האביב הערבי") וזה מרחיק אנשי עסקים ותיירים.

**מה גרם לגלובליזציה להיכנס לישראל** ? הממשלה עברה מגישה סוציאל-דמוקרטית לגישה ליברלית. הרפורמות הליברליות כללו הסרת מכסים וביטול הגבלות על סחר בינ"ל + לישראל יש כוח עבודה איכותי + אנשי עסקים הפסיקו להחרים את ישראל כי התדמית של ישראל השתפרה לאחר שישראל חתמה על הסכמי אוסלו עם הפלסטינים בשנת 1993.

**השפעת הגלובליזציה על כלכלת ישראל:**

מצד אחד, ישראל הפכה למדינה מפותחת ומודרנית שמבוססת על ייצוא וגם הייבוא נהיה פחות יקר. מצד שני, כלכלת ישראל תלויה בייצוא וגם הפערים גדלים.

עוד בעיות בישראל (בלי קשר לגלובליזציה): האוכלוסייה מזדקנת בשל עלייה בתוחלת החיים + הרבה חרדים ונשים ערביות לא עובדים. מי שכן עובד אינו משכיל ולכן משכורתו נמוכה + הילודה בקרב החרדים מאד גבוהה. זה מגביר צפיפות ומגדיל את כמות האנשים הלא משכילים ושאינם עובדים + יוקר המחיה. בעיקר מחירי הדירות המטורפים במטרופולין של ת"א + גודש תנועה (פקקים).